A4-0250/95

Päätös neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi kuluttajalle myytäviksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä annetun direktiivin 79/112/ETY muuttamisesta (C4- 0234/95 - 95/0380(COD))

(Yhteispäätösmenettely: toinen käsittely)

Euroopan parlamentti, joka

- ottaa huomioon neuvoston yhteisen kannan C4-0234/95 - 95/0380(COD),

- ottaa huomioon lausuntonsa ensimmäisessä käsittelyssä ((EYVL C 315, 22.11.1993, s. 97)) komission ehdotuksesta Euroopan parlamentille ja neuvostolle KOM(91)0536 ((EYVL C 122, 14.5.1992, s. 12)),

- ottaa huomioon komission muutetun ehdotuksen ((EYVL C 118, 29.4.1994, s. 6)),

- ottaa huomioon EY:n perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0250/95),

1. Muuttaa yhteistä kantaa seuraavasti;

2. Pyytää komissiota puoltamaan parlamentin tarkistuksia lausunnossa, jonka se antaa EY:n perustamissopimuksen 189 b artiklan 2 kohdan d alakohdan mukaisesti;

3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja hyväksymään säädöksen lopullisesti;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 18)

1 ARTIKLAN 3 KOHTA

5 artiklan 1 kohta (direktiivi 79/112/ETY)

>EP:n äänestyksessä hyväksytty teksti>

1. Elintarvikkeen myyntinimitys on tätä elintarviketta koskevissa Euroopan yhteisön säädöksissä annettu nimitys.

>Alkuperäinen teksti>

1. Elintarvikkeiden myyntinimitys on siinä jäsenvaltiossa, jossa tuote myydään kuluttajalle tai yhteisölle, sovellettavassa laissa, asetuksessa tai hallinnollisessa määräyksessä säädetty nimitys. Jollei tällaista nimitystä ole, myyntinimitys muodostetaan käyttöön vakiintuneesta nimityksestä siinä jäsenvaltiossa, jossa tuote myydään kuluttajalle tai yhteisölle, tai elintarvikkeen ja tarvittaessa sen käytön kuvaus, joka on riittävän täsmällinen ilmaisemaan ostajalle elintarvikkeen todellisen laadun ja mahdollistaa sen erottamisen tuotteista, joihin se voitaisiin sekoittaa.

>EP:n äänestyksessä hyväksytty teksti>

a) Jos Euroopan yhteisön toimenpiteitä ei ole, myyntinimitys on siinä jäsenvaltiossa, jossa tuote myydään kuluttajalle tai yhteisölle, sovellettavassa laissa, asetuksessa tai hallinnollisessa määräyksessä annettu nimitys. Jollei tällaista nimitystä ole, myyntinimitys muodostetaan käytössä vakiintuneesta nimityksestä siinä jäsenvaltiossa, jossa tuote myydään kuluttajalle tai yhteisölle, tai elintarvikkeen ja tarvittaessa sen käytön kuvaus, joka on riittävän täsmällinen ilmaisemaan ostajalle elintarvikkeen todellisen laadun ja mahdollistaa sen erottamisen tuotteista, joihin se voitaisiin sekoittaa.

>Alkuperäinen teksti>

1 a a) Siinä jäsenvaltiossa, jossa tuotetta pidetään kaupan, on myös sallittua käyttää sitä myyntinimitystä, jolla tuotetta laillisesti valmistetaan ja pidetään kaupan tuottajajäsenvaltiossa.

Tuottajajäsenvaltion myyntinimitystä on kuitenkin täydennettävä kuvailevilla maininnoilla, jos tämä on tarpeen elintarvikkeen todellisen luonteen tuntemisen mahdollistamiseksi sen jäsenvaltion kuluttajalle, jossa tuotetta pidetään kaupan, ja jotta tällä olisi mahdollisuus erottaa elintarvike niistä elintarvikkeista, joihin hän on tottunut ja joihin kyseinen tuote voitaisiin sekoittaa.

>EP:n äänestyksessä hyväksytty teksti>

b) Siinä jäsenvaltiossa, jossa tuotetta pidetään kaupan, on myös sallittua käyttää sitä myyntinimitystä, jolla tuotetta laillisesti valmistetaan ja pidetään kaupan tuottajajäsenvaltiossa.

Tuottajajäsenvaltion myyntinimitystä on kuitenkin täydennettävä merkinnässä olevilla lisätiedoilla, jos tämä on tarpeen, jotta vältetään sekoittuminen vastaavaan elintarvikkeeseen siinä jäsenvaltiossa, jossa tuotetta pidetään kaupan.

>Alkuperäinen teksti>

b) Tuottajajäsenvaltion myyntinimitystä ei saa käyttää, jos a alakohdassa tarkoitetut säännökset eivät siinä jäsenvaltiossa, jossa tuotetta pidetään kaupan, ole riittäviä kuluttajille annettavan oikean tiedon varmistamiseksi sen vuoksi, että elintarvike, jota tuottajajäsenvaltion myyntinimitys tarkoittaa, eroaa olennaisesti tällä nimityksellä tunnetusta tuotteesta;

>EP:n äänestyksessä hyväksytty teksti>

b a) Tuottajajäsenvaltion myyntinimitystä ei saa käyttää, jos a alakohdassa tarkoitetut säännökset eivät yhdessä muiden tämän direktiivin säännösten kanssa ole riittäviä kuluttajille annettavan oikean tiedon varmistamiseksi sen vuoksi, että elintarvike, jota tuottajajäsenvaltion myyntinimitys tarkoittaa, eroaa olennaisesti tällä nimityksellä tunnetusta tuotteesta;

(Tarkistus 5)

1 ARTIKLAN 4 KOHTA

6 artiklan 2 kohdan c alakohta (direktiivi 79/112/ETY)

>Alkuperäinen teksti>

4. Lisätään 6 artiklan 2 kohdan c alakohtaan virke seuraavasti:

«Kuitenkin voidaan päättää 17 artiklassa säädettyä menettelyä noudattaen, että tätä poikkeusta ei sovelleta tiettyihin elintarvikkeisiin.»

>EP:n äänestyksessä hyväksytty teksti>

4. Korvataan 6 artiklan 2 kohdan c alakohta seuraavasti:

«c) vain yhtä ainesosaa sisältävät tuotteet,

- jos myyntinimitys on sama kuin ainesosan nimitys tai

- jos myyntinimityksestä voidaan yksiselitteisesti päätellä ainesosien laatu.»

(Tarkistus 7)

1 ARTIKLAN 4 KOHTA a (uusi)

6 artiklan 4 kohdan c alakohta (direktiivi 79/112/ETY)

>EP:n äänestyksessä hyväksytty teksti>

4 a) Korvataan 6 artiklan 4 kohdan c kohdan ii alakohdan ensimmäinen luetelmakohta seuraavasti:

«- jotka joutuvat elintarvikkeeseen yksinomaan sen vuoksi, että niitä sisältyy tämän elintarvikkeen yhteen tai useampaan ainesosaan, jos niillä ei enää ole todistettavaa vaikutusta valmiissa tuotteessa;

(Tarkistus 8)

1 ARTIKLAN 4 KOHTA b (uusi)

6 artiklan 5 kohta (direktiivi 79/112/ETY)

>EP:n äänestyksessä hyväksytty teksti>

4 b) Korvataan 6 artiklan 5 kohdan b alakohdan ensimmäinen luetelmakohta seuraavasti:

«- ainesosia, jotka kuuluvat yhteen liitteessä I mainittuun ryhmään ja jotka ovat jonkin toisen elintarvikkeen osana, ei tarvitse merkitä muuten kuin tämän ryhmän nimellä; tärkkelykset tai muunnetut tärkkelykset, jotka voivat sisältää «gluteenia», on kuitenkin aina mainittava alkuperäisellä nimityksellään;»

(Tarkistus 10)

1 ARTIKLAN 5 KOHTA

7 artiklan 3 kohdan a alakohdan neljäs luetelmakohta (direktiivi 79/112/ETY)

>Alkuperäinen teksti>

- jotka ovat tuotteen myyntinimityksessä ja joiden määrän vaihtelu ei ole sellainen, että se eroaisi samanlaisista elintarvikkeista tai vaikuttaisi sen maan, jossa tuotetta pidetään kaupan, kuluttajan valintaan;

>EP:n äänestyksessä hyväksytty teksti>

Poistetaan.